فوتبول عذره یوفا شامپیونلار لیگی نین 1/8 فینال مرحله‌سینده نوبتی جاواب اویون‌لاری کئچیریلیب.
اینگیلتره‌ده یئرلی "منچستر یونایتد" ایلک اویوندا گل سوز هئچ-هئچه‌یه راضیلاشدیغی ایسپانیانین "سویا" کلوبونو موباریزه‌دن کنارلاشدیرماغا چالیشیب. لاکین خوزه مورینیونون یئتیرمه‌لری بو ایستگینه چاتا بیلمه‌ییب. سفرده ایکی گل وورماغا نایل اولان ایسپان‌لار گؤزلنیلمه‌دن منچستر یوناتیدی شامپیونلار لیگیندن کنارلاشدیرماغا نایل اولوب‌لار.
ایتالیادا ایسه پایتاخت رومانین عینی آدلی تمثیلچی‌سی اوکراینانین "شاختار" کلوبونو قبول ائدیب. "روما"نین ایلک اویوندا 1:2 حسابی ایله اودوزدوغو دونتسک تمثیلچی‌سینی موباریزه‌دن کنارلاشدیریب-کنارلاشدیرمایاجاغی ماراقلا گؤزلنیلیردی. "جاناوارلار" دوغما میداندا مینیموم حسابلا غالیب گلمکله 1/4 فینالا یوکسلیب‌لر.
خاطیرلاداق کی، داها اؤنجه دؤرد کلوب شامپیونلار لیگی نین 1/4 فینالینا وثیقه نی تامین ائتمیشدی. بون‌لار "رئال" (ایسپانیا)، "یوونتوس" (ایتالیا)، "لیورپول" (اینگیلتره) و "منچستر سیتی"دی (اینگیلتره).
یوفا شامپیونلار لیگی
1/8 فینالین جاواب اویون‌لاری
13 مارس
"روما" (ایتالیا) – "شاختار" (اوکراینا) 0:1 (ایلک اویون 2:1)
"منچستر یونایتد" (اینگیلتره) – "سویا" (ایسپانیا) 2:1 (ایلک اویون 0:0)
